als_Latn dik_Latn sag_Latn
Kryetari i Aleancës për Ardhmërinë e Kosovës, Ramush Haradinaj, uroi Menduh Thaçin për rizgjedhjen në krye të Partisë Demokratike Shqiptare, në kongresin e PDSH-së, të mbajtur mbrëmë në Tetovë.
“Kam kënaqësinë që të përshëndes rizgjedhjen tuaj në krye të Partisë Demokratike Shqiptare në Maqedoni dhe t’ju uroj suksese në punën dhe angazhimin tuaj si lider i opozitës shqiptare në Maqedoni”, shprehet Haradinaj.
“Duke besuar në bashkëpunimin e mëtejshëm të ndërsjelltë mes të dy subjekteve tona, dëshiroj t’ju shpreh përcjellë përkrahjen time të plotë në punën dhe projektet tuaja për t’i çuar përpara proceset nëpër të cilat po kalon populli shqiptar në Maqedoni, si dhe në rrugën e Maqedonisë drejt integrimeve”, shton ai.
“Përkushtimi juaj për të fuqizuar edhe më tej prosperitetin e statusit të shqiptarëve në Maqedoni, është një garanci e suksesit të vazhdueshëm të platformës suaj politike”, ka theksuar kryetari i AAK-së, Haradinaj, në urimin drejtuar kryetarit të rizgjedhur të Partisë Demokratike Shqiptare, në Maqedoni, Menduh Thaçit. Partia Demokratike Shqiptare rizgjodhi Menduh Thaçin për kryetar të saj në Kongresin e gjashtë të mbajtur dje në Tetovë. Menduh Thaçi gjatë një fjalimi drejtoi shumë akuza ndaj pushtetit duke e vlerësuar mjaft të vështirë gjendjen e shqiptarëve në Maqedoni.
PDSH-ja ka vendosur të rikthehet në punimet e Parlamentit, të cilin e bojkotoi për disa javë.
Delegatët e Kongresit të gjashtë të PDSH-së me votën absolute e zgjodhën sërish Menduh Thaçin për lider të partisë. Nga 692 delegatë të ftuar të PDSH, 677 delegatë të pranishëm në këtë Kongres votuan njëzëri të vetmin kandidat për kryetar të partisë kryetarin e deritanishëm Menduh Thaçi.
Haradinaj uron Menduh Thaçin për rizgjedhjen në krye të PDSH-së
Kryetari i Aleancës për Ardhmërinë e Kosovës, Ramush Haradinaj, uroi Menduh Thaçin për rizgjedhjen në krye të Partisë Demokratike Shqiptare, në kongresin e PDSH-së, të mbajtur mbrëmë në Tetovë.
als_Latn als_Latn als_Latn als_Latn als_Latn als_Latn als_Latn als_Latn